ศูนย์เรื่องราวร้องทุกข์ ประสานมาเพื่อรับทราบเป็นข้อมูล กรณีประชาชนได้เสนอความเห็นผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660001709

ขอเสนอความคิดเห็นเกี่ยวกับการติดตั้งสัญญาณไฟข้ามถนน บริเวณแยกไฟฉาย เขตบางกอกน้อย เนื่องจากประชาชนแจ้งว่าบริเวณดังกล่าวเดิมทีไม่มีสะพานลอย แต่ต่อมามีการสร้างสะพานลอยแต่สะพานลอยตั้งอยู่ไกลและก็มีทางม้าลายแต่ทางม้าลายก็ต้องเดินไกลเช่นกัน ทำให้ประชาชนที่เป็นผู้สูงอายุเดินขึ้นสะพานลอยและข้ามทางม้าลายไม่ไหว จึงต้องไปวิ่งข้ามถนนบริเวณดังกล่าวแต่บริเวณนั้นยังไม่มีการติดตั้งสัญญาณไฟข้ามถนน ทำให้เกิดอุบัติเหตุกันบ่อยครั้ง ประกอบกับบริเวณนั้นมีโรงเรียนจำนวนหลายโรงเรียน เช่น โรงเรียนวัดยางสุทธาราม  โรงเรียนบำรุงวิทยาธนบุรี และวิทยาลัยพณิชยการธนบุรี  และยังมีชุมชน คอนโด จำนวนมาก ส่งผลให้ไม่ได้รับความสะดวกเป็นอย่างมาก เบื้องต้นได้แจ้งให้เจ้าหน้าที่กรุงเทพมหานครทราบจำนวนหลายครั้งแล้ว ประชาชนเห็นควรว่าให้หน่วยงานที่เกี่ยวข้องพิจารณาเกี่ยวกับการติดตั้งสัญญาณไฟข้ามถนนบริเวณดังกล่าว  เพื่อความสะดวกของประชาชนและลดการเกิดอุบัติเหตุต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111 #1555 #citydata